РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 8

от заседание на Комисия ”Професионална квалификация и 
информационни технологии”,
проведено на 01.04.2019 г.

Днес, 01.04.2019 г. /понеделник/ от 13:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА-отсъства
ДАНИЕЛА МАРЧЕВА-отсъства 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстваха експертните сътрудници на комисията: инж. Светослав Неделчев – директор на дирекция „ИТСС“, инж. Мирослава Чирпъкова - началник отдел „ИО“, инж. Анелия Чомакова - главен експерт в дирекция „ИТСС“ и инж. Георги Бошнаков - главен експерт в дирекция „ИТСС“.

	1.ОТНОСНО: Писмо от директора на Националния институт на правосъдието относно предложения за членове на Програмния съвет.

Комисия “Професионална квалификация и
информационни технологии”
Р Е Ш И :

1.1. Изразява положително становище по така идентифицираните области на експертните групи на Програмния съвет.
1.2. Предлага за членове на Програмния съвет, които да участват в следните области на експертните групи:
- Калина Чапкънова – т.1 „Върховенство на правото, съдебна етика и интегритет“ и т.3 „Развиване на умения за упражняване на професиите прокурор и следовател и професионална специализация. Управленски умения“;
- Севдалин Мавров – т.2 „Развиване на умения за упражняване на професията съдия и професионална специализация. Управленски умения“;
- Светлана Бошнакова – т.3 „Развиване на умения за упражняване на професиите прокурор и следовател и професионална специализация. Управленски умения“;
- Боряна Димитрова – т.4 „Развиване на професионалните умения на съдебните служители и съдебните заседатели“;
- Даниела Марчева – т.6 „Развиване на професионалните умения на членовете на Висшия съдебен съвет и на инспекторите в Инспектората към ВСС“.
1.3. За решението на комисията да се уведоми директора на Националния институт на правосъдието.

	2.ОТНОСНО: План за действие за изпълнение на Комуникационната стратегия на съдебната власт 2014-2020 от Висшия съдебен съвет през 2019 г. 

Комисия “Професионална квалификация и
информационни технологии”
Р Е Ш И :

2.1. Приема изготвените от дирекция „ИТСС” предложения по План за действие за изпълнение на Комуникационната стратегия на съдебната власт 2014-2020 от Висшия съдебен съвет през 2019 година.
2.2. Приетите предложения по т.2.1 да се изпратят на сектор „Връзки с обществеността“ за отразяването им в Плана за действие за изпълнение на Комуникационната стратегия на съдебната власт 2014-2020 от Висшия съдебен съвет през 2019 година. 

3.ОТНОСНО: Становище от началник на отдел ИСКСС при Върховния касационен съд относно пределни цени на компютърна техника определени с решение на К“ПКИТС“.

Комисия “Професионална квалификация и
информационни технологии”
Р Е Ш И :

3.1. Възлага на експертите от дирекция „ИТСС“ да направят пазарни проучвания относно стойностите на компютърната и периферна техника и в случай на необходимост да предложат изменение на определените с решение по протокол № 18/29.04.2014 г. на К“ПКИТС“ пределни цени с ДДС. 
3.2. Да се изпрати копие от становището на Комисия “Бюджет и финанси“ към Пленума на ВСС за отговор по т.11 от същото.
3.3. Да се изиска информация от Главния секретар на Министерски съвет относно договор за предоставяне на лицензи за операционни системи и приложен софтуер за органите на съдебната власт.

4.ОТНОСНО: Отговор от Софийски градски съд във връзка с използването на програмния продукт „Делфи-ТР“.

Комисия “Професионална квалификация и
информационни технологии”
Р Е Ш И :

4.1. Да се проведе съвместна среща между членове на К“ПКИТ“, експерти от Д“ИТСС“ в АВСС, административният ръководител на Софийски градски съд и служител от отдел „ИОС“ в СГС. За датата на срещата административният ръководител на Софийски градски съд ще бъде допълнително уведомен. 
4.2. Да се уведоми административният ръководител на Софийски градски съд за решението на комисията.

5.ОТНОСНО: Писмо от административния ръководител на Софийски районен съд във връзка с потвърждаване на съдържанието на номенклатурите, които ще бъдат заложени в електронната услуга на НАП.

Комисия “Професионална квалификация и
информационни технологии”
Р Е Ш И :

5.1. Изпраща писмото от административния ръководител на Софийски районен съд на Комисия по правни въпроси към Пленума на ВСС, по компетентност.

	6.ОТНОСНО: Извлечение от пр. № 11/20.03.2019 г., т. 22 от заседанието на Комисия „Бюджет и финанси“ към Пленума на ВСС във връзка с проведена среща от административни ръководители на съдилища относно възможностите за обмен на информация между деловодните системи на съдилищата и електронна система на НБПП.

Комисия “Професионална квалификация и
информационни технологии”
Р Е Ш И :

6.1. Приема за сведение извлечението от пр. № 11/20.03.2019 г., т. 22 от заседанието на Комисия „Бюджет и финанси“ към Пленума на ВСС.
6.2. Допълва решението си по протокол № 7/21.03.2019 г., т. 6.1, с израза „в срок до 12 април“ след думите “по подробна информация”.
6.3. Изпраща решението на комисията на административния ръководител на Апелативен съд гр. Бургас, за сведение и изпълнение.

7.ОТНОСНО: Доклад от директора на дирекция „Международна дейност и протокол“ относно Конференция за електронно правосъдие „Електронно правосъдие – предизвикателства и възможности в дигиталната ера“ съгласно решение по протокол № 5/07.03.2019 г. на КПКИТ.

Комисия “Професионална квалификация и
информационни технологии”
Р Е Ш И :

7.1. Определя Светослав Неделчев – директор на дирекция „ИТСС“ за участие в Конференция за електронно правосъдие „Електронно правосъдие – предизвикателства и възможности в дигиталната ера“ в гр. Букурещ, Румъния.
7.2. Изпраща решението по т. 7.1 на дирекция „Международна дейност и протокол“, по компетентност.

	8.ОТНОСНО: Искане от административния ръководител на Административен съд – Стара Загора за осигуряване на средства за закупуване на 1 брой компютър, 1 брой монитор, 1 брой UPS, 1 брой преносим компютър и 1 брой МФУ среден клас.

Комисия “Професионална квалификация и
информационни технологии”
Р Е Ш И :

8.1. Искането от административния ръководител на Административен съд – Стара Загора за осигуряване на средства за закупуване на 1 брой компютър на стойност 690,00 лв. с ДДС, 1 брой монитор на стойност 238,80лв. с ДДС, 1 брой UPS на стойност 144,00 лв. с ДДС, 1 брой преносим компютър на стойност 642,00 лв. с ДДС и 1 брой МФУ среден клас на стойност 666,00 лв. с ДДС е целесъобразно.
	8.2. Изпраща решението по т. 8.1 ведно с мотивиран доклад на Комисия „Бюджет и финанси" към Пленума на ВСС, по компетентност.

9.ОТНОСНО: Искане от административния ръководител на Окръжен съд – Велико Търново за осигуряване на средства за закупуване на 3 броя компютри и 3 броя токозахранващи устройства.  

Комисия “Професионална квалификация и
информационни технологии”
Р Е Ш И :

9.1. Искането от административния ръководител на Окръжен съд – Велико Търново за осигуряване на средства за закупуване на 3 броя компютри с единична стойност 685,00 лв. с ДДС и 3 броя токозахранващи устройства с единична стойност 134,00 лв. с ДДС е целесъобразно.
	9.2. Изпраща решението по т. 9.1 ведно с мотивиран доклад на Комисия „Бюджет и финанси" към Пленума на ВСС, по компетентност.

10.ОТНОСНО: Искане от административния ръководител на Окръжен съд – Велико Търново за осигуряване на средства за закупуване на 1 брой сървър висок клас, 1 брой токозахранващо устройство и 1 брой шкаф за сървър.

Комисия “Професионална квалификация и
информационни технологии”
Р Е Ш И :

10.1. Искането от административния ръководител на Окръжен съд – Велико Търново за осигуряване на средства за закупуване на 1 брой сървър висок клас на стойност 11 074,44 лв. с ДДС, 1 брой токозахранващо устройство за сървър с монтаж в комуникационен шкаф на стойност 1 393,00 лв. с ДДС и 1 брой шкаф за сървър на стойност 813,00 лв. с ДДС е целесъобразно.
	10.2. Изпраща решението по т. 10.1 ведно с мотивиран доклад на Комисия „Бюджет и финанси" към Пленума на ВСС, по компетентност.

11.ОТНОСНО: Искане от административния ръководител на Районен съд – Козлодуй за осигуряване на средства за закупуване на модул „Електронни справки чрез RegiX – система за интеграция на регистрите от държавната и съдебната администрация“.  

Комисия “Професионална квалификация и
информационни технологии”
Р Е Ш И :

11.1. Да се изиска мотивирано становище от административните ръководители на всички районни съдилища за съотношението полза/разход, при отправяне на искане за закупуване на модул „Електронни справки чрез RegiX към програмна система “JES”, с оглед високата единична стойност на модула и допълнителната цена за едногодишна поддръжка, както и разработването на Единна информационна система на съдебното изпълнение  от Министерство на правосъдието.
11.2. Отлага разглеждане на искането от административния ръководител на Районен съд – Козлодуй до получаване и обобщаване на информацията по т.11.1.

12.ОТНОСНО: Искане от административния ръководител на Окръжен съд – Бургас за осигуряване на средства за закупуване на преносим компютър с минимални изисквания с ниво на класификация „секретно“.  

Комисия “Професионална квалификация и
информационни технологии”
Р Е Ш И :

12.1. Изпраща искането от административния ръководител на Окръжен съд – Бургас на Комисия „Бюджет и финанси“ към Пленума на ВСС за становище относно бюджетната обезпеченост на разхода за 2019 г. имайки предвид високата му стойност, както и възможността да бъдат обезпечени подобни разходи за други съдилища.

13.ОТНОСНО: Искане от административния ръководител на Районен съд – Несебър за осигуряване на средства за закупуване на 5 броя компютърни конфигурации, 1 брой МФУ, 2 броя принтери, 3 броя UPS, 5 броя барабанни модули, 10 броя батерии за UPS и консумативи за МФУ.  

Комисия “Професионална квалификация и
информационни технологии”
Р Е Ш И :

13.1. Искането от административния ръководител на Районен съд – Несебър за осигуряване на средства за закупуване на 5 броя компютърни конфигурации на обща стойност 4 730,00 лв. с ДДС, 1 брой МФУ на стойност 800,00 лв. с ДДС, 2 броя принтери на обща стойност 357,20 лв. с ДДС, 3 броя UPS на обща стойност 407,00 лв. с ДДС, 5 броя барабанни модули на обща стойност 840,00 лв. с ДДС, 10 броя батерии за UPS на обща стойност 450,00 лв. с ДДС и 279,00 лв. с ДДС за консумативи за МФУ е целесъобразно.
	13.2. Изпраща решението по т. 13.1 ведно с мотивиран доклад на Комисия „Бюджет и финанси" към Пленума на ВСС, по компетентност.

14.ОТНОСНО: Искане от административния ръководител на Районен съд – Радомир за осигуряване на средства за закупуване на 1 брой преносим компютър и 12 броя UPS.  
След обсъждане от членовете на Комисията,

Комисия “Професионална квалификация и
информационни технологии”
Р Е Ш И :

14.1. Искането на административния ръководител на Районен съд – Радомир за осигуряване на средства за закупуване на 1 брой преносим компютър е нецелесъобразно.
14.2. Искането от административния ръководител на Районен съд – Радомир за осигуряване на средства за закупуване на 12 броя UPS на обща стойност 1620,00 лв. с ДДС е целесъобразно.
14.3. Изпраща решението по т. 14.2. ведно с мотивиран доклад на Комисия „Бюджет и финанси" към Пленума на ВСС, по компетентност.
14.4. Да се уведоми административния ръководител на Районен съд – Радомир за решението на комисията.

15.ОТНОСНО: Искане от административния ръководител на Районен съд – Асеновград за осигуряване на средства за закупуване на 1 брой преносим компютър и 1 брой монитор.  

Комисия “Професионална квалификация и
информационни технологии”
Р Е Ш И :

15.1. Искането от административния ръководител на Районен съд – Асеновград за осигуряване на средства за закупуване на 1 брой преносим компютър на стойност 1458,00 лв. с ДДС и 1 брой монитор  на стойност 485,28 лв. с ДДС е целесъобразно.
15.2. Изпраща решението по т. 15.2. ведно с мотивиран доклад на Комисия „Бюджет и финанси" към Пленума на ВСС, по компетентност.

16.ОТНОСНО: Обобщена информация относно изпълнение на решение по пр. № 4/28.02.2019 г., т. 2 от заседание на КПКИТ относно причините, поради които не са изпращани събития към ядрото на ЕИСПП.  

Комисия “Професионална квалификация и
информационни технологии”
Р Е Ш И :

16.1. Приема за сведение обобщената информация относно изпълнение на решение по пр. № 4/28.02.2019 г., т. 2 от заседание на КПКИТ.
16.2. Да се проведе среща между представители на отдел „Единна информационна система за противодействие на престъпността“ към АГП, представители на фирмата разработчик на системата за управление на съдебните дела АСУД –  „Смарт системс 2010"  ЕООД и служители от дирекция „ИТСС“ в АВСС.
16.3. За резултатите от проведената среща по т. 16.2 да се предостави информация на КПКИТ за запознаване.

17.ОТНОСНО: Писмо от Асоциация „Прозрачност без граници“ с предоставени резултати от инициатива, фокусирана върху проучването и прилагането на стандарти и добри практики за публичност и прозрачност в работата на съдилищата в България.  

Комисия “Професионална квалификация и
информационни технологии”
Р Е Ш И :

17.1. Да се изпрати писмото от Асоциация „Прозрачност без граници“ с предоставените резултати на всички постоянни комисии към Пленума и Колегиите на ВСС, и на ръководителя на проект „Доразвитие и централизиране на порталите в сектор „Правосъдие“ за достъп на граждани до информация, е-услуги и е-правосъдие“ - Олга Керелска, за запознаване.

		18.ОТНОСНО: Писмо от Олга Керелска – член на ВСС и ръководител на проект “Доразвитие и централизиране на порталите в сектор „Правосъдие“ за достъп на граждани до информация, е-услуги и е-правосъдие” с искане за предоставяне на сорс кода на Единния портал за електронно правосъдие. 

Комисия “Професионална квалификация и
информационни технологии”
Р Е Ш И :

18.1. Да се предостави на Олга Керелска – член на ВСС и ръководител на проект “Доразвитие и централизиране на порталите в сектор „Правосъдие“ за достъп на граждани до информация, е-услуги и е-правосъдие” на оптичен носител копие на сорс кода на Единния портал за електронно правосъдие.

19.ОТНОСНО: Доклад от Работна група, в изпълнение на Заповед № ВСС-3467/15.03.2019 г. на Главния секретар на ВСС, относно изпълнение на разпоредбата на § 152, ал. 2 от Преходните и заключителни разпоредби от ЗИД на АПК, обн. ДВ бр. 77 от 18.09.2018 г., в сила от 01.01.2019 г.  

Комисия “Професионална квалификация и
информационни технологии”
Р Е Ш И :

19.1. Отлага разглеждането на предоставения доклад от работната група, определена със Заповед № ВСС-3467/15.03.2019 г. на Главния секретар на ВСС за следващо заседание на комисията.
19.2. Да се изиска информация от председателя на Държавна агенция „Електронно управление“ относно възможността за използване на разработената система за Електронно връчване (е-Връчване) за съобщения по ЗСВ и интегрирането и с Единния портал за електронно правосъдие.

20.ОТНОСНО: Предоставяне на информация за наличната и необходима компютърна техника, с оглед провеждане на обществена поръчка за закупуване на компютърни конфигурации за нуждите на съдилищата и ВСС.  

Комисия “Професионална квалификация и
информационни технологии”
Р Е Ш И :

20.  Да се изиска информация от административните ръководители на съдилищата за наличната и необходима компютърна техника по приложен макет със срок до края на работния ден на 8 април 2019 г.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:    /п/

КАЛИНА ЧАПКЪНОВА